ประกาศมหาวิทยาลัยเทคโนโลยีพระจอมเกล้าธนบุรี เรื่อง การแบ่งส่วนงานของสำนักงานอธิการบดี คณะ สถาบัน สำนัก พ.ศ. 2543
ประกาศมหาวิทยาลัยเทคโนโลยีพระจอมเกล้าธนบุรี
ประกาศมหาวิทยาลัยเทคโนโลยีพระจอมเกล้าธนบุรี
เรื่อง
การแบ่งส่วนงานของสำนักงานอธิการบดี คณะ สถาบัน สำนัก
พ.ศ. ๒๕๔๓
 

เพื่ออนุวัติ
ตามพระราชบัญญัติมหาวิทยาลัยเทคโนโลยีพระจอมเกล้าธนบุรี พ.ศ. ๒๕๔๑

อาศัยอำนาจตามความในมาตรา ๘ มาตรา ๙ วรรคสอง และมาตรา ๑๘
(๒) และ (๔) แห่งพระราชบัญญัติมหาวิทยาลัยเทคโนโลยีพระจอมเกล้าธนบุรี พ.ศ. ๒๕๔๑
ประกอบกับมติสภามหาวิทยาลัยเทคโนโลยีพระจอมเกล้าธนบุรี ในการประชุมครั้งที่ ๒๓
เมื่อวันที่ ๑๗ สิงหาคม ๒๕๔๓ จึงออกประกาศดังนี้

ข้อ ๑ ประกาศนี้เรียกว่า ประกาศมหาวิทยาลัยเทคโนโลยีพระจอมเกล้าธนบุรีเรื่อง การแบ่งส่วนงานของสำนักงานอธิการบดี คณะ
สถาบัน สำนัก พ.ศ. ๒๕๔๓

ข้อ ๒[๑]
ให้ใช้ประกาศนี้ตั้งแต่วันถัดจากวันประกาศในราชกิจจานุเบกษา

ข้อ ๓ ให้แบ่งส่วนงานของสำนักงานอธิการบดี
ดังนี้
(๑) กองกิจการนักศึกษา
(๒) กองคลัง
(๓) กองบริการการบริหาร
(๔) กองบริการการศึกษา
(๕) กองแผนงาน

ข้อ ๔ ให้แบ่งส่วนงานของคณะครุศาสตร์อุตสาหกรรม
ดังนี้
(๑) สำนักงานคณบดี
(๒) ภาควิชาครุศาสตร์เครื่องกล
(๓) ภาควิชาครุศาสตร์เทคโนโลยี
(๔) ภาควิชาครุศาสตร์ไฟฟ้า
(๕) ภาควิชาครุศาสตร์โยธา
(๖) ภาควิชาครุศาสตร์อุตสาหการ

ข้อ ๕ ให้มีสำนักงานคณบดีในคณะทรัพยากรชีวภาพและเทคโนโลยี

ข้อ ๖ ให้มีสำนักงานคณบดีในคณะเทคโนโลยีสารสนเทศ

ข้อ ๗ ให้มีสำนักงานคณบดีในคณะพลังงานและวัสดุ

ข้อ ๘ ให้แบ่งส่วนงานของคณะวิทยาศาสตร์ ดังนี้
(๑) สำนักงานคณบดี
(๒) ภาควิชาคณิตศาสตร์
(๓) ภาควิชาเคมี
(๔) ภาควิชาจุลชีววิทยา
(๕) ภาควิชาฟิสิกส์
(๖) ศูนย์เครื่องมือวิทยาศาสตร์เพื่อมาตรฐานและอุตสาหกรรม

ข้อ ๙ ให้แบ่งส่วนงานของคณะวิศวกรรมศาสตร์
ดังนี้
(๑) สำนักงานคณบดี
(๒) ภาควิชาวิศวกรรมคอมพิวเตอร์
(๓) ภาควิชาวิศวกรรมเคมี
(๔) ภาควิชาวิศวกรรมเครื่องกล
(๕) ภาควิชาวิศวกรรมเครื่องมือและวัสดุ
(๖) ภาควิชาวิศวกรรมไฟฟ้า
(๗) ภาควิชาวิศวกรรมโยธา
(๘) ภาควิชาวิศวกรรมระบบควบคุมและเครื่องมือวัด
(๙) ภาควิชาวิศวกรรมสิ่งแวดล้อม
(๑๐) ภาควิชาวิศวกรรมอาหาร
(๑๑) ภาควิชาวิศวกรรมอิเล็กทรอนิกส์และโทรคมนาคม
(๑๒) ภาควิชาวิศวกรรมอุตสาหการ

ข้อ ๑๐ ให้มีสำนักงานคณบดีในคณะศิลปะศาสตร์

ข้อ ๑๑ ให้มีสำนักงานคณบดีในคณะสถาปัตยกรรมศาสตร์

ข้อ ๑๒
ให้แบ่งส่วนงานของสถาบันพัฒนาและฝึกอบรมโรงงานต้นแบบ ดังนี้
(๑) สำนักงานผู้อำนวยการ
(๒) ฝ่ายข้อมูลข่าวสาร
(๓) ฝ่ายโครงการฝึกอบรม
(๔) ฝ่ายเทคนิค
(๕) ฝ่ายบริการ

ข้อ ๑๓ ให้แบ่งส่วนงานของสำนักคอมพิวเตอร์ ดังนี้
(๑) สำนักงานผู้อำนวยการ
(๒) ฝ่ายปฏิบัติการ
(๓) ฝ่ายพัฒนาระบบ
(๔) ฝ่ายวิจัยและฝึกอบรม

ข้อ ๑๔
ให้มีสำนักงานผู้อำนวยการในสำนักวิจัยและบริการวิทยาศาสตร์และเทคโนโลยี

ข้อ ๑๕ ให้แบ่งส่วนงานของสำนักห้องสมุดและบรรณสารสนเทศ
ดังนี้
(๑) สำนักงานผู้อำนวยการ
(๒) ฝ่ายบรรณสารสนเทศ
(๓) ฝ่ายบริการห้องสมุด
(๔) ฝ่ายวารสาร

ข้อ ๑๖
การแบ่งงานภายในส่วนงานหรือฝ่ายให้เป็นไปตามที่อธิการบดีกำหนด
โดยจัดทำเป็นประกาศ

ข้อ ๑๗
ให้อธิการบดีรักษาการให้เป็นไปตามประกาศนี้


ประกาศ ณ วันที่ ๑๘ สิงหาคม พ.ศ. ๒๕๔๓
พารณ อิศรเสนา ณ อยุธยา
นายกสภามหาวิทยาลัยเทคโนโลยีพระจอมเกล้าธนบุรี














วิภา/ผู้จัดทำ
๑๐
พฤษภาคม ๒๕๕๔



















































[๑] ราชกิจจานุเบกษา
เล่ม ๑๑๗/ตอนที่
๘๙ ง/หน้า ๒๑/๗ พฤศจิกายน ๒๕๔๓